***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-21/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. december 8-án 19.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Karácsonyi támogatásról döntés

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Karácsonyi támogatásról döntés**

**Előadó:** **Horváth József Csaba polgármester**

**Horváth József Csaba polgármester** szóbeli előterjesztésben elmondta, hogy az előző ülésen döntöttek arról, hogy a karácsonyi támogatás összegének megállapítása előtt bekérik a kérelmeket, s a beérkezett igények alapján döntenek – differenciáltan – a támogatási összegekről.

57 db kérelem érkezett be, 20 db 1 személyes igénylő, 16 db kétfős családtól, 14 db 3 fős családtól, 6 db 4 személyes családtól, 1 db 5 személyes családtól. Az erre forditható szociális keret összege 352 ezer forint, így véleménye szerint a differenciált támogatásra nem nyújt fedezetet, ezért javasolja, hogy egységesen minden család 6200 Ft készpénz támogatást kapjon.

A képviselők a javaslattal egyetértettek, a polgármester kérte a szavazást.

Nóráp község Önkormányzat Képviselő-testület 5 igen szavazattal -ellenszavazat és tartózkodás nélkül – az alábbi határozatot hozta:

**82/2023. (XII.8.) KT határozat**

Nóráp Község Önkormányzat Képviselő-testülete elhatározza, hogy az egyes szociális ellátások helyi szabályairól szóló 8/2021. (V.31.) önkormányzati rendelet 8. és 13. §-a alapján a községben lakóhellyel rendelkező családok részére - a beadott igények alapján - 6200 Ft összegű készpénz támogatást biztosít.

A képviselő-testület utasítja a polgármestert, hogy a támogatások kifizetéséről gondoskodjon.

**Határidő:** 2023. december 20.

**Felelős:** polgármester

A képviselő-testület nyilvános ülését a polgármester 19.30 órakor bezárta, zárt ülésen folytatták a munkát.

K.m.f.

Horváth József Csaba Kissné Szántó Mária

polgármester jegyző